Χαρά Σασαγιάννη

Η Χαρά Σασαγιάννη ήταν Ελληνίδα αθλήτρια. Υπήρξε πολυσύνθετη πρωταθλήτρια Ελλάδος και μεσογειονίκης στο στίβο τη δεκαετία του ’60. Κατέκτησε 33 πανελλήνιες νίκες και κατέρριψε 28 πανελλήνια ρεκόρ.

 Η Χαρά Σασαγιάννη γεννήθηκε στη Θεσσαλονίκη και ξεκίνησε τον αθλητισμό στον Άρη, με τον οποίο μετείχε στους αγώνες ως το 1963. Το 1964 εντάχθηκε στον Πανιώνιο, με τον οποίο αγωνίστηκε ως το τέλος της καριέρας της το 1973. Ήταν πολυσύνθετη αθλήτρια και διακρινόταν σε επτά ατομικά αγωνίσματα: 100 μ. 200 μ. 80 μ. εμπόδια και στη συνέχεια 100 μ. εμπόδια Άλμα εις μήκος Άλμα εις ύψος Πένταθλο ΣφαιροβολίαΠέτυχε 33 νίκες στα πανελλήνια πρωταθλήματα και κατέρριψε 28 πανελλήνια ρεκόρ στα εξής αγωνίσματα: 100 μ.: οκτώ φορές 80 μ. εμπόδια: δύο φορές 100 μ. εμπόδια: έξι φορές Άλμα εις μήκος: τέσσερις φορές με καλύτερη επίδοση: 5,88 μ. (1966) Πένταθλο: τέσσερις φορές 4x100 μ.: τέσσερις φορέςΜε το σύλλογό της, τον Πανιώνιο, κατέκτησε 7 φορές το Πανελλήνιο πρωτάθλημα στίβου γυναικών: 1964, 1965, 1966, 1969, 1970, 1971 και 1973. Στις 11 Σεπτεμβρίου του 1965, στην Αθήνα, κατέρριψε το πανελλήνιο ρεκόρ στο άλμα εις μήκος, με άλμα 5,59 μ. Την επόμενη ημέρα, αποτέλεσε μέλος της εθνικής ομάδας που κατέρριψε το πανελλήνιο ρεκόρ στα 4x100 μ. με χρόνο 49.9. Στις 19 Αυγούστου του 1966, κατέρριψε στην Αθήνα το πανελλήνιο ρεκόρ στο άλμα εις μήκος, με άλμα 5,88 μ. Στις 18 Σεπτεμβρίου της ίδιας χρονιάς, κατέρριψε στο Σαράγεβο το πανελλήνιο ρεκόρ στο έπταθλο. Στις 16 Μαΐου του 1967, κατέρριψε στην Αθήνα το πανελλήνιο ρεκόρ στα 100 μ. με χρόνο 12.2. Στις 27 Μαΐου της ίδιας χρονιάς, και πάλι στην Αθήνα, κατέρριψε το πανελλήνιο ρεκόρ στα 80 μ. με χρόνο 11.3 και στις 28 Μαΐου κατέρριψε το πανελλήνιο ρεκόρ στο πένταθλο. Επιπλέον, κατέκτησε το χάλκινο μετάλλιο στους Μεσογειακούς Αγώνες στο άλμα εις μήκος. Στις 25 Μαΐου του 1968 κατέρριψε στην Αθήνα το πανελλήνιο ρεκόρ στα 100 μ. με χρόνο 12.1Στις 17 Ιουλίου του 1969 κατέρριψε στην Αθήνα το πανελλήνιο ρεκόρ στο πένταθλο. Στις 9 Αυγούστου της ίδιας χρονιάς, κατέρριψε στο Νέο Φάληρο το πανελλήνιο ρεκόρ στα 100 μέτρα εμπόδια με χρόνο 14.8, ενώ λίγες μέρες αργότερα, στις 17 Αυγούστου, αποτέλεσε μέλος της ομάδας του Πανιωνίου (μαζί με τις Καίτη Ρεΐζη, Ελένη Βρεττάκου και Ντόρη Μηνιάτη) που κατέρριψε στο Νέο Φάληρο το πανελλήνιο ρεκόρ στα 4x100 μέτρα με χρόνο 48.4Για την προσφορά της στο σύλλογο τιμήθηκε με το Χρυσό Σταυρό του Πανιωνίου, μία από τις τέσσερις μόλις αθλήτριες στις οποίες έχει απονεμηθεί η ανώτατη διάκριση του ιστορικού συλλόγου. Επίσης, έχει τιμηθεί από τους αθλητικούς συντάκτες της Θεσσαλονίκης. Σήμερα η Σασαγιάννη είναι καθηγήτρια κλασσικού αθλητισμού στα ΤΕΦΑΑ Θεσσαλονίκης. Επίσης, είναι κριτής στίβου και πρόεδρος των Κριτών Θεσσαλονίκης. Η Σασαγιάννη διακρίθηκε και στο διεθνή χώρο και υπήρξε μια από τις ελάχιστες αθλήτριες επιπέδου που διέθετε τότε ο ελληνικός στίβος. Στους Μεσογειακούς του 1967, στην Τύνιδα πήρε το χάλκινο μετάλλιο στο μήκος με 5,74 μ. Στους Πανευρωπαϊκούς του 1969 στην Αθήνα μετείχε στον τελικό του μήκους, όπου κατέλαβε τη 13η θέση με 5,43 μ. Δημ. Θεοδώρου, «Χαρά Σασαγιάννη» (συνέντευξη), εφ. Πανιώνιος Κόσμος, φ. 13 (21/3/2009), σελ. 3. http://www.dromeasclub.gr/Index.asp?C=53&A=1106 Αρχειοθετήθηκε 2016-03-14 στο Wayback Machine. https://web.archive.org/web/20090225190813/http://www.panionios.gr/default.asp?pid=142&la=1